तो जब तक आप सोचें मैं आपको एक ऐसे ही भावों को लिए वार्षिक संगीतमाला की पॉयदान संख्या सात के गीत से मिलवा देता हूँ जिसे लिखा है स्वानंद किरकिरे ने, धुन बनाई संगीतलकार प्रीतम ने और जिसे अपने मधुर स्वर से सँवारा श्रेया घोषाल और निखिल पॉल जार्ज की जोड़ी ने। जी हाँ ये गीत है फिल्म बर्फी का जिसमें थोड़ी हँसी, थोड़ी खुशी और थोड़े ख्वाबों के मिश्रण से चाँद जैसे खूबसूरत आशिये का निर्माण कर रहे हैं। कहना ना होगा कि अब जब भी तिनकों से आशियाँ बनाने की बात आएगी ये गीत ऊपर की सूची का हिस्सा होगा।